### Resumé

Som led i den løbende opfølgning på budget fremlægges halvårsregnskab for perioden januar til juni 2025. På driften forventes en overførsel til 2026 på 3,2 mio. kr. som primært skyldes mindreforbrug på den kollektive trafik.

På anlæg forventes der overførsler til 2026 på 67,6 mio. kr. i udgift og 2,1 mio. kr. i indtægt.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. juni 2025.

![](data:image/jpeg;base64...)

Figur 1: Tabel med forventet regnskab og forventede overførsler til 2026 på Teknisk Udvalg drift på hovedområder.

**Drift**

På Kollektiv Trafik forventes der en positiv efterregulering fra Sydtrafik vedr. Regnskab 2024. Det betyder et mindreforbrug på 2,85 mio. kr. i 2025 på den kollektive trafik.

[adresse] har igen været lukket denne vinter. Budget for 1. del af 2025 er tidligere brugt som engangsløsning til besparelse. Budget for 2. halvdel af 2025 forventes overført til 2026 - ca. 0,3 mio. kr. TU har tidligere talt om at spare op til en ny skøjtebaneløsning. Forvaltningen foreslår dog at midlerne for 2. halvdel af 2025 samt hele 2026 anvendes til ny belægning på multipladsen, som snart skal fornys. Udgiften anslås til 1 mio. kr.

"Puljer" er udvalgets klima- og innovationspulje på 1,3 mio. kr. som endnu ikke er disponeret. Den foreslås anvendt dels til udfordring fra Lov- og cirkulæreprogram på 472 t.kr. i 2025 (se særskilt afsnit om Lov- og cirkulæreprogram) og dels på flere træer i kommunen.

Status på innovationsprojektet "Fra brandpost til vandpost": Placeringen af eksisterende brandhaner, som skulle nedlægges, har desværre vist sig ikke at være placeret på egnede steder til en nye vandposter. Forvaltningen foreslår derfor at anvende de afsatte midler på 0,1 mio. kr. til renovering af eksisterende vandposter som i Mariaparken, [adresse] haven, Monumentområdet, [adresse], Rådhustorvet m.fl.

**Lov- og Cirkulæreprogram (LCP)**

Udvidet producentansvar ændres således at tidligere LCP midler til opsamling af cigaretskodder tages ud af servicerammen igen. Det var ikke meningen at serviceniveauet for rengøring skulle påvirkes. Dvs. at der skal afleveres 472 t.kr. i 2025 og 487 t.kr. fra 2026 og frem. TU har brugt LCP-midlerne til at finansiere en besparelse. Når pengene skal afleveres, opstår der en økonomisk udfordring. I 2025 kan det løses ved at anvende innovationspuljen. For 2026 og frem drøftes det senere, sammen med løsning af omprioriteringsbidrag for budget 2026, når budgetforliget kendes.

LCP-programmet indeholder også mindre korrektioner: Kommunal medfinansiering af 1) videreudvikling og robust drift af infrastruktur, 2) af den fællesoffentlige digitaliseringsstrategi, 3) af drift, advisering og support af digital infrastruktur og 4) den fælleskommunale digitaliseringsstrategi fordeles mellem alle udvalg og medfører samlet at der netto afleveres 95 t.kr. fra TU i 2026 faldende til 56 t.kr. i 2027 og frem. Løsning af denne udfordring tages sammen med omprioriteringsbidraget for budget 2026 når budgetforliget kendes.

**Anlæg**

![](data:image/jpeg;base64...)

Figur 2: Forventet regnskab og forventet overførsel på anlæg

Af et samlet nettobudget på 288,771 mio. kr. inkl. overførsler fra 2024 på 99,4 mio. kr., forventes der overført 67,581 mio. kr. i udgifter og 2,097 mio. kr. i indtægter til 2026.

De forventede udgiftsoverførsler til 2026 vedrører i overskrifter:

* 1,5 mio. kr. - Byggemodning
* 7,2 mio. kr. - Boliger, renovering & opretning af bygninger, By- & Områdefornyelse
* 47,9 mio. kr. - Veje og stiprojekter
* 11,0 mio. kr. - Øvrig ([adresse])

Den forventede anlægsoverførsel bør ses i lyset af, at ca. 57% af det korrigerede budget består af overførsler, fremrykninger og tillægsbevillinger.

Af større enkelte overførsler kan nævnes:

* "Pæleorm, [adresse]" - 11 mio. kr. - projekt godkendt 28.5.2025 til udførsel i 2025 og 2026 - finansiering med tillægsbevilling i 2025.
* "Udvidelse af [adresse] ved [adresse]" - 10,5 mio. kr. - forventer mindreforbrug, licitationsresultat var lavere end forventet - korrigeres ifm. afslutning af projektet.
* 2 x cykelstiprojekter (Fårup, Jelling og [adresse], Vejle) - 7,9 mio. kr. - opstart og projektering i 2025, udførsel 2026. Finansieret af budget afsat i 2025
* "Forprojekter og scenarieanalyser" - 4,6 mio. kr. - flere delprojekter er afhængig af andre anlægsprojekter - bl.a. [adresse], Nordkajen mv.
* Forbindelsesvej vest om Ruth Lauritsen - 4,1 mio. kr. - forventer mindreforbrug - afventer resultat af voldgiftssag.
* "Byrum - prøvehandlinger" - 3,7 mio. kr. - budget afsat i 2025 - del af projekt "Vejle, en studieby i vækst" - udføres 2025-2026.
* "[adresse]" - 2,9 mio. kr. - afventer fortsat proces ift. renovering og gentænkning af centret.

Den forventede overførsel er inkl. en samlet reduktion på 11,5 mio. kr. - for at reducere overførsler, fremrykkes arbejder og budget på projekter hvor det er muligt fra 2026, og samtidig udskydes budget til 2026 på projekter, hvor der er forventet overførsel.

Anvendelse af overskydende beløb fra pulje til vedligehold af [adresse], [adresse] og halgulve:

Byrådet godkendte 20. marts 2024, pkt. 74 anlægsbevilling på i alt 30 mio. kr. til ekstraordinært vedligehold af [adresse], [adresse] og halgulve med en skønsmæssig fordeling i 2 anlægsprojekter ”Vedligehold Kirkebakkeskolen” og ”Vedligehold Vindinghallen og halgulve”.  Byrådet godkendte 25. juni 2025, pkt. 134, at anlægsbevillingen til renoveringen af [adresse] og halgulve også omfatter Smidstrup Hallen og Vestre Stadion. Der blev overført 1 mio. kr. fra Vedligehold Kirkebakkeskolen til medfinansiering.

Projektet vedr. vedligehold Kirkebakkeskolen er blevet billigere end forventet grundet lavere licitationspriser. Restbudget på 7 mio. kr. overføres til projektet vedr. vedligehold af [adresse] og halgulve til ekstra tagarealer på [adresse] . De bevillingsmæssige konsekvenser er medtaget i bilaget vedr. anlæg.

De enkelte anlægsprojekter ses i bilaget "TU Anlæg - Jenny Krogh", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og Byrådet.

**Høring**

Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen indgår i den samlede sag for halvårsregnskab til Økonomiudvalget og Byrådet.

### Indstilling Teknik- og Miljødirektøren indstiller

**at** halvårsregnskabet for drift og anlæg godkendes.

### Beslutning

Godkendt.